## Uredba o radnim odnosima, zapošljavanju, socijalnoj skrbi, mirovinskom i invaIidskom osiguranju, dječjem doplatku i zaštiti žrtava u slučaju ratnog stanja ili neposredne ugroženosti neovisnosti i jedi

### NN 55/1991 (25.10.1991.), Uredba o radnim odnosima, zapošljavanju, socijalnoj skrbi, mirovinskom i invaIidskom osiguranju, dječjem doplatku i zaštiti žrtava u slučaju ratnog stanja ili neposredne ugroženosti neovisnosti i jedi

# PREDSJEDNIK REPUBLIKE HRVATSKE

Na temelju članka 101. stavka l. Ustava Republike Hrvatske. na prijedlog
Vlade Republike Hrvatske, donosim

## UREDBU

### o radnim odnosima, zapošljavanju, socijalnoj skrbi, mirovinskom i invaIidskom osiguranju, dječjem doplatku i zaštiti žrtava u slučaju ratnog stanja ili neposredne ugroženosti neovisnosti i jedinstvenosti Republike Hrvatske

I. OPĆE ODREDBE

Članak 1.

Propisi kojima se uređuju radni odnosi, zapošljavanje, socijalna skrb,
mirovinsko i, invalidsko osiguranje, dječji doplatak i zaštita žrtava koji
vrijede na dan,stupanja na snagu ove uredbe primjenjiva1 će se za vrijeme
ratnog stanja ili neposredne ugroženosti i jedinstvenosti Republike Hrvatske,
ako ovom ili drugim uredbama sa zakonskom snagom nije drukčije određeno.

Članak 2.

Ovlašćuje se Vlada Republike Hrvatske da uređuje prava u oblastima radnih
odnosa, zapošljavanja, socijalne skrbi, mirovinskog i invalidskog osigurania,
dječjeg doplatka i zaštite žrtava.

Ovlašćuje se ministar rada i socijalne skrbi da uređuje oblik, opseg,
kvalitetu i način ostvarivanja prava iz stavka 1. ovog članka.

II. RADNI ODNOSI

Članak 3.

Poduzeća i druge organizacije odnosno poslodavci određeni Zakonom o
radnim odnosima "Narodne novine", broj 19/90) potrebe za,radnicima
prijavljuju službama Zavoda za zapošljavanje i radnike zapošljavaju isključivo
s lista prijavljenih radnika Zavoda za zapošljavanje, ako drugom uredbom
sa zakonskom snagom nije dručije određeno.

Članak 4.

Radnik može, pored drugih slučajeva propisanih zakonom, ako je to u
interesu procesa rada kojim se doprinosi obrani Republike Hrvatske, biti
raspoređen na drugo radno mjesto ili iz jednog mjesta rada u drugo mjesto
rada, zadržavajući pravo na osobni dohodak radnog mjesta s kojeg je rasporeden
ako je to za njega povoljnije.

Protiv rješenja iz stavka 1. ovog članka radnik može uložiti prigovor
koji ne odlaže izvršenje rješenja.

Uredbom sa zakonskom snagom kojom se uređuju pojedine djelatnosti mogu
se urediti i drugi slučajevi i načini privremenog raspoređivanja radnika.

Članak 5.

Ovlašćuje se ministar rada i socijalne skrbi da po potrebi propisuje
zapošljavanje pripravnika, radno vrijeme i njegovu preraspodjelu te odmore
i dopuste, ako ta pitanja za pojedine djelatnosti nisu uređena u skladu
s odredbama drugih uredbi sa zakonskom snagom.

Članak 6.

Radnik odgovara i za povrede radnih obaveza koje su ustanovljene ovom
ili drugim uredbama sa zakonskom snagom.

Članak 7.

Radnik koji izostane s rada zbog poduzimanja ili pripremanja kažnjive
činidbe propisane u glavi XX Krivičnog zakona Republike Hrvatske "Narodne
novine", broj 25/77, 50/78, 25/84, 52/87, 43/89, 8/90. i 9/91), bez
obzira na dužinu trajanja izostanka, prestaje radni odnos i sva prava iz
rada i s temelja rada.

Radniku koji je obavijestio poduzeće, drugu organizaciju odnosno poslodavca
o razlozima izostanka s posla, prestaje radni odnos ako organ nadležan
za donošenje rješenja o prestanku radnog odnosa ocijeni da razlozi izostanka
nisu opravdani.

Za slučaj obustavljanja postupka iz stavka 1. ovog članka ili donošenja
oslobađajuće presude radniku iz stavka 1. ovog članka ponovno se uspostavlja
radni odnos.

Članak 8.

Radniku izbjeglici ili radniku koji ne može dolaziti na radno mjesto
zbog terorističkih oružanih akcija ili ozbiljnijih prijetnji ne može prestati
radni odnos dok postoje ovi razlozi.

Članak 9.

Poduzeća i druge organizacije odnosno poslodavci za slučaj promjene
u procesu rada ili prilagođavanja djelatnosti potrebama obrane Republike
osiguravaju zaštitu na radu pod uvjetima i na način koji odredi Inspekcija
zaštite na radu Ministarstva rada i socijalne skrbi, vodeći računa o osiguranju
života i zdravlja radnika, očuvanja procesa rada i sredstava rada od uništenja.

Članak 10.

Poduzeća i druge organizacije odnosno poslodavci osiguravaju zaštitu
objekata i sredstava rada od opasnosti i šteta, držeći se uputa nadležnih
organa, a po potrebi imaju pravo na intervenciju državnih organa radi zaštite
i čuvanja objekata i postrojenja.

Članak 11.

U ostvarivanju prava iz radnih odnosa s temelja ove uredbe poduzeća
i druge organizacije odnosno poslodavci mogu zatražiti mišljenje sindikata
s namjerom da ga razmotre.

III. ZAPOŠLJAVANJE

Članak 12.

Svi nezaposleni radnici korisnici novčane naknade dužni su se angažirati
na društveno korisnim poslovima, naročito na zbrinjavanju izbjeglica i
ostalim obrambenim aktivnostima po nalogu direktora Zavoda za zapošljavanje
odnosno voditelja Područne službe. Nezaposlenim osobama koje se ne odazovu
ovom pozivu obustavlja se isplata novčane naknade.

Članak 13.

Evidencije o nezaposlenim osobama u Zavodu za zapošljavanje moraju se
svakodnevno ažurirati radi osiguravanja podataka o raspoloživim kadrovima
za potrebe ratne industrije, obrane Republike i dr. Ukoliko Područna služba
ne udovoljava ovom zahtjevu ministar rada i socijalne skrbi može smijeniti
voditelja Područne službe.

Članak 14.

Obustavlja se isplata novčane naknade nezaposlenim osobama raspoređenim
na radnu obvezu, ako po osnovi radne obveze ostvaruju plaću u visini jednakoj
ili većoj od novčane naknade utvrđene rješenjem Zavoda za zapošljavanje
iIi naredbom Ministarstva rada i socijalne skrbi.

Ukoliko je plaća osobe raspoređene na radnu obvezu manja od novčane
naknade utvrđene rješenjem Zavoda iIi uredbom ministra rada i socijalne
skrbi, razliku do punog iznosa novčane naknade zbog nezaposlenosti plaća
Zavod za zapošljavanje.

Članak 15.

Usklađivanje visine novčane naknade vrši1 će se zavisno o materijalnim
mogućnostima i kretanju plaća o ćemu odluku donosi ministar rada i socijalne
skrbi.

Članak 16.

Ako se Upravni odbor Zavoda za zapošljavanje ne može sasta1, odluke
iz nadležnosti Upravnog odbora donosi1 će ministar rada i socijalne skrbi.

Ministar rada i socijalne skrbi može dio ovlasti Upravnog odbora prenijeti
na direktora Zavoda za zapošljavanje.

Čanak 17.

Ovlašćuje se ministar rada i socijalne skrbi da imenuje i razrješava
direktora Zavoda za zapošljavanje.

IV. SOCIJALNA SKRB

Članak 18.

Socijalnom skrbi osigurava se i ostvaruje pomoć za podmirenje osnovnih
životnih potreba socijalno nezbrinutih osoba, a osobito osobe u zbjegu,
djece bez roditeljskog staranja, trudnica, tjelesno i duševno oštećenih
i drugih invalidnih osoba te starih i nemoćnih osoba.

Članak 19.

Centri za socijalni rad i organizacije socijalne skrbi nastavljaju s
radom u sklopu djelatnosti za obavljanje kojih su osnovani, ako Ministarstvo
rada i socijalne skrbi ne odredi drukčije.

Članak 20.

Centar za socijalni rad dužan je odlučiti o zahtjevu socijalno nezbrinute
osobe odnosno po službenoj dužnosti, ako ne treba provoditi ispitni postupak,
u roku od 24 sata od prijema zahtjeva odnosno inicijative ili saznanja
za potrebom primjene mjera socijalne skrbi, a u slučaju da je potrebno
provoditi ispitni postupak u roku od osam dana.

Članak 21.

Centar za socijalni rad dužan je odmah po saznanju primijeniti mjere
socijalne skrbi potrebne radi otklanjanja neposredne opasnosti za živo1
i zdravlje socijalno nezbrinutih osoba, a osobito u zbjegu i drugih socijalno
nezbrinutih osoba zbog izvanrednih okolnosti.

Članak 22.

Ministar rada i socijalne skrbi:

1. Utvrđuje program socijalne skrbi u svrhu osiguravanja podmirivanja
potreba socijalno nezbrinutih osoba, a osobito osoba u zbjegu, djece bez
roditeljskog staranja, trudnica, tjelesno i duševno oštećenih i drugih
invalidnih osoba te starih i nemoćnih osoba.

2. Raspoređuje sredstva osigurana u Proračunu Republike za osiguravanje
ostvarivanja prave, potreba i interesa u oblasti socijalne skrbi i druga
sredstva osigurana u Proračunu Republike za pomoć osobama u zbjegu te sredstva
iz drugih izvora prikupljenih za tu.namjenu.

Članak 23.

Ministar rada i socijalne skrbi može, neovisno od propisanih uvjeta
i postupaka, razriješiti organ upravljanja i direktora odnosno drugi poslovodni
organ organizacije socijalne skrbi i imenovati novi organ upravljanja i
direktora odnosno drugi poslovodni organ, izuzev u organizacijama na kojima
postoji vlasništvo.

U organizacijama socijalne skrbi organ upravljanja donosi sve opće akte.

Odredbe stavka l. i 2. ovog članka odgovarajuće se primjenjuju i na
poduzeća za zapošljavanje invalida.

V. MIROVINSKO I INVALIDSKO OSIGURANJE I DOPLATAK ZA DJECU

Članak 24.

Osiguranicima koji su raspoređeni prema ratnom rasporedu ili raspoređeni
na poslove civilne zaštite a za obavljanje kojih poslova primaju plaću
iIi naknadu plaće, a podnijeli su zahtjev za mirovinu ili im je prestao
radni odnos jer su ispunili uvjete za punu starosnu mirovinu, može se odgoditi
donošenje rješenja o ostvarivanju prava na mirovinu.

Članak 25.

Korisnicima mirovine koji su raspoređeni prema ratnom rasporedu ili
raspoređeni na poslove civilne zaštite ili na druge poslove a za koje poslove
primaju plaću ili naknadu plaće obustavlja se isplata mirovine.

Članak 26.

Ako se upravni odbor Republičkog fonda mirovinskog i invalidskog osiguranja
ne može sastati, odluke iz nadležnosti upravnog odbora donosi1 će ministar
rada i socijalne skrbi.

Ministar rada i socijalne skrbi može dio ovlasti upravnog odbora prenijeti
na direktora Republičkog fonda mirovinskog i invalidskog osiguranja.

Članak 27.

Ovlašćuje se ministar rada i socijalne skrbi da imenuje i razrješava
direktora Republičkog fonda mirovinskog i invalidskog osigurarija

VI. ZAŠTITA ŽRTAVA

Članak 28.

Novčane naknade borcima, vojnim invalidima, žrtvama terora i građanskim
žrtvama rata isplaćiva1 će se u iznosima koji su korisnicima isplaćivani
u mjesecu koji je prethodio mjesecu objave ratnog stanja, a korisnicima
koji pravo na naknadu ostvare nakon donošenja ove uredbe u visini određenoj
rješenjem nadležnog organa.

Sredstv za isplatu naknada iz stavka 1. ovoga članka osiguravaju se
u Proračunu Republike, a korisnicima se isplaćuju preko nadležnog općinskog
organa uprave prema prebivalištu korisnika ili općinskog organa uprave
kojeg odredi ministar rada i socijalne skrbi.

Članak 29.

Naknade troškova smještaja korisnika iz članka 27. ove uredbe u organizacijama
socijalne skrbi Ministarstvo rada i socijalne skrbi plaća neposredno toj
organizaciji.

Ministarstvo rada i socijalne skrbi može izuzetno odlučiti da se naknada
iz stavka 1. ovog članka plaća neposredno korisniku.

Članak 30

Korisnici zdravstvene zaštite ostvariva1 će tu zaštitu u opsegu i na
način na koji će tu zaštitu u ratnim uvjetima ostvarivati i ostali radni
ljudi i građani.

Članak 31.

Žalbe i drugi pravni lijekovi protiv rješenja o priznavanju prava iz
članka 27. ove uredbe ne odlažu izvršenje rješenja.

VII. PRIJELAZNE I ZAVRŠNE ODREDBE

Članak 32.

Ministar rada i socijalne skrbi donije1 će propise za izvršavanje ove
uredbe.

Članak 33.

Ova uredba stupa na snagu danom donošenja.

Evidencijski broj 58

Broj : 961 /91.

Zagreb, 10. rujna 1991.

Predsjednik Republike Hrvatske

**dr. Franjo Tuđman, v. r.**

Uredba, NN 55/1991-1501